Skjærdalselva

Skjærdalselva, lokalt også kalt Skjerva, er ei lita elv på Holleia i Ringerike kommune, Buskerud. Elva drenerer til Tyrifjorden, via Skjærdalsvassdraget, og renner ut ved Skjærdalen på Tyristrand. 

Skjærdalselva dannes av småelvene Vælerelva (fra Væleren), Skjærsjøelva (fra Skjærsjøen) og Aklangselva (fra Aklangen), som alle drenerer fra Holleia.

Det er registrert en relativt god bestand av elvemusling (Margaritafera margaritafera) i vassdraget. Arten er fredet og står oppført på Norsk rødliste for arter. Det er også kjent at tyrifjordørreten (Salmo trutta lacustris) kan ha gytevandring opp i elva når vannføringen er stor nok.

 Referanser 
Svein Jakob Saltveit, Henning Pavels, Trond Bremnes og Åge Brabrand. (2010). Kartlegging av elvemusling i Buskerud. Rapport 279 - 2010. Laboratorium for ferskvannsøkologi og innlandsfiske, Naturhistorisk museum, Universitetet i Oslo. ISSN: 0333 161x. Besøkt 2013-06-08

Kategori:Holleia
Kategori:Elver i Ringerike
Kategori:Tyristrand